Stams
Stams on vald (Gemeinde) Austrias Tirooli liidumaal Imsti ringkonnas. Vald asub 672 m kõrgusel merepinnast. Valla pindala on 33,56 km², 1. jaanuaril 2016 elas seal 1403 inimest. Vald on peamiselt tuntud 1273. aastal krahv Meinhard II ja tema naise asutatud Stamsi tsistertslaste kloostri (Stift Stams) poolest. Stams paikneb Inni jõe lõunakaldal umbes 18,5 km Imstist idas, 7 km Telfsist läänes ja 46 km liidumaa pealinnast Innsbruckist läänes. Stamsi külas on 1300 elanikku. Küla osad on Thannrain, Windfang, Staudach, Haslach, Maehmoos ja Hauland.